Йоханес Бобровски
Орелът

Превод от немски: Венцеслав Константинов, —

chitanka.info

С разперени криле,

над ручея,

над мочурливата гора се рее

орелът — в извития небесен лък

стрела с опърлени пера,

забита с ноктите си в ствола

на моята врата.

О, аз ще се пробудя —

замаян, в планината, сред гори;

ще се пробудя със очи,

излитнали от гъсталака.

С разперени криле

орела приковах

към покрива на своя дом —

сега ще спя; и във съня си

ще полетя — стрела от пепел

над мочурливата гора.

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.